Krebs hadde fra før utmerket seg i krigen med Sverige 1808-1809, hvor han var major. Nærmere bestemt var han i 1808 involvert i de fleste kampene mot svenskene som foregikk i Smaalenene, ved Høland 19. april, Rødenes 5. mai og ved Enningdalen 12. september. I 1810 ble han utnevnt til oberstløytnant og øverste befal på Kongsvinger festning, en av de viktigste grensefestningene i den vaklende unionen av Danmark og Norge. Ved de nye krigshandlingene med Sverige i 1814, ledet han de norske styrkene i slaget ved Matrand, som slo tilbake de svenske styrkene ved Lier skanse, Matrand og Skotterud. Krebs fikk derfor senere tilnavnet , og står ved siden av Tordenskiold som største norske krigshelter.